เปิดตัวพร้อมการ์ด  หนุนคนไทยลดใช้เงินสด
โดย...พรสวรรค์ นันทะแผนกระตุ้นให้มีการใช้บัตรเดบิตในการชำระค่าสินค้าและบริการยังคงเดินหน้า เพื่อลดการใช้เงินสดตามนโยบายรัฐบาล โดยล่าสุดกระทรวงการคลังใช้งบ 84 ล้านบาท จัดโครงการแจกโชคจากการใช้บัตรเดบิตขณะที่ บริษัท เนชั่นแนล ไอทีเอ็มเอ๊กซ์ ร่วมมือกับบริษัท มาสเตอร์การ์ด ออกบัตร &#8220;พร้อมการ์ด เดบิต มาสเตอร์การ์ด&#8221; หรือพร้อมการ์ด (PromptCard) ที่หักชำระเงินด้วยระบบหักชำระทางอิเล็กทรอนิกส์ภายในประเทศ รายที่ 2 ของไทย ต่อจากบริษัท ไทย เพย์เมนต์ เน็ตเวิร์ก (ทีพีเอ็น) และไชน่า ยูเนี่ยนเพย์ (UnionPay) ที่ร่วมกับธนาคารกรุงเทพ ออกบัตร &#8220;บัตร บีเฟิสต์ สมาร์ท ทีพีเอ็น ยูเนี่ยนเพย์&#8221;ด้าน สิริธิดา พนมวัน ณ อยุธยา ผู้ช่วยผู้ว่าการ สายนโยบายระบบการชำระเงินและเทคโนโลยีทางการเงิน ธนาคารแห่งประเทศไทย (ธปท.) กล่าวว่า บัตรเดบิตพร้อมการ์ด จะทำให้ธนาคารพาณิชย์คิดค่าธรรมเนียมการหักชำระเงินผ่านเครื่องรูดบัตร (อีดีซี) กับร้านค้าได้ถูกลง จากเดิมที่ 1.5-2.5% ของวงเงินใช้จ่ายผ่านบัตร เหลือไม่เกิน 0.55% เอื้อให้ร้านค้า มีต้นทุนที่ต่ำลง ผู้บริโภคสะดวกที่จะนำบัตรไปใช้จ่ายผ่านร้านค้าที่หลากหลายมากขึ้นปัจจุบันบัตรเดบิตทั้งระ
4 พ.ค. 2560

โดย...พรสวรรค์ นันทะแผนกระตุ้นให้มีการใช้บัตรเดบิตในการชำระค่าสินค้าและบริการยังคงเดินหน้า เพื่อลดการใช้เงินสดตามนโยบายรัฐบาล โดยล่าสุดกระทรวงการคลังใช้งบ 84 ล้านบาท จัดโครงการแจกโชคจากการใช้บัตรเดบิตขณะที่ บริษัท เนชั่นแนล ไอทีเอ็มเอ๊กซ์ ร่วมมือกับบริษัท มาสเตอร์การ์ด ออกบัตร “พร้อมการ์ด เดบิต มาสเตอร์การ์ด” หรือพร้อมการ์ด (PromptCard) ที่หักชำระเงินด้วยระบบหักชำระทางอิเล็กทรอนิกส์ภายในประเทศ รายที่ 2 ของไทย ต่อจากบริษัท ไทย เพย์เมนต์ เน็ตเวิร์ก (ทีพีเอ็น) และไชน่า ยูเนี่ยนเพย์ (UnionPay) ที่ร่วมกับธนาคารกรุงเทพ ออกบัตร “บัตร บีเฟิสต์ สมาร์ท ทีพีเอ็น ยูเนี่ยนเพย์”ด้าน สิริธิดา พนมวัน ณ อยุธยา ผู้ช่วยผู้ว่าการ สายนโยบายระบบการชำระเงินและเทคโนโลยีทางการเงิน ธนาคารแห่งประเทศไทย (ธปท.) กล่าวว่า บัตรเดบิตพร้อมการ์ด จะทำให้ธนาคารพาณิชย์คิดค่าธรรมเนียมการหักชำระเงินผ่านเครื่องรูดบัตร (อีดีซี) กับร้านค้าได้ถูกลง จากเดิมที่ 1.5-2.5% ของวงเงินใช้จ่ายผ่านบัตร เหลือไม่เกิน 0.55% เอื้อให้ร้านค้า มีต้นทุนที่ต่ำลง ผู้บริโภคสะดวกที่จะนำบัตรไปใช้จ่ายผ่านร้านค้าที่หลากหลายมากขึ้นปัจจุบันบัตรเดบิตทั้งระบบมีประมาณ 50 ล้านใบ แต่ส่วนใหญ่ใช้เพื่อกดเงินสด มีการใช้เพื่อจ่ายค่าซื้อสินค้าและบริการ ณ จุดขายค่อนข้างต่ำมาก ล่าสุดข้อมูลเดือน ก.พ. 2560 มีการใช้จ่ายเฉลี่ยต่อบัตรเพียง 264 บาท/เดือนเท่านั้น ส่วนหนึ่งเพราะร้านค้ากำหนดว่าต้องใช้จ่ายขั้นต่ำ 500 บาทขึ้นไป จึงจะจ่ายผ่านบัตรเดบิตได้อย่างไรก็ตาม แม้ว่าปัจจุบันจะมีการนำบัตรเดบิตไปใช้ซื้อสินค้าน้อย แต่ต่อไปน่าจะมีแรงจูงใจให้ชำระเงินผ่านบัตรเดบิตมากขึ้น เมื่อ 1.ธปท.ให้ความรู้ในการใช้ประโยชน์บัตรเดบิตมากขึ้น ผ่านความร่วมมือกับหน่วยงานรัฐและเอกชน เช่น สมาคมธนาคารไทย สภาอุตสาหกรรมแห่งประเทศไทย สภาหอการค้า กรมบัญชีกลาง ฯลฯ 2.มีการวางอีดีซีครบ 5.6 แสนเครื่อง ทำให้มีร้านค้ารับบัตรได้กว้างขึ้น และ 3.ค่าธรรมเนียมที่แบงก์คิดกับร้านค้าถูกลงเหลือ 0.55%ส่วนความคืบหน้าในการเปลี่ยนบัตรเดบิตแบบแถบแม่เหล็กไปเป็นแบบชิปการ์ดตามนโยบาย ธปท.เพื่อป้องกันการสกิมมิ่งนั้น ธนาคารพาณิชย์รายงานว่า ตั้งแต่วันที่ 16 พ.ค. 2559 ถึงปัจจุบัน สามารถเปลี่ยนไปได้แล้ว 20% ของบัตรเดบิตทั้งระบบ ส่วนตู้เอทีเอ็มได้ปรับปรุงให้รองรับได้ทั้งบัตรเดบิตแถบแม่เหล็กและชิปการ์ดครบสมบูรณ์ 100% แล้ว“แม้การเปลี่ยนบัตรเป็นชิปการ์ดจะคืบหน้า 20% แต่เชื่อว่าภายในเดือน ธ.ค. 2562 จะเปลี่ยนเป็นชิปการ์ดได้ทั้งหมดตามเป้าหมาย เพื่อจะได้ยกระดับความปลอดภัยของการใช้จ่ายผ่านบัตรเดบิต ทำให้ความมั่นใจการนำบัตรไปใช้จ่ายซื้อสินค้าและบริการแทนเงินสดมากขึ้น ลดการใช้เงินสด” สิริธิดา กล่าวด้าน วรรณา นพอาภรณ์ กรรมการผู้จัดการ บริษัท เนชั่นแนล ไอทีเอ็มเอ๊กซ์ กล่าวว่า บัตรเดบิตพร้อมการ์ดจะทำให้คนเชื่อมั่นและหันมาใช้จ่ายผ่านบัตรเพิ่มขึ้น เพราะใช้จ่าย 20 บาทก็รูดผ่านบัตร รวมทั้งใช้จ่ายผ่านบัตรได้ทั้งในและต่างประเทศ จากเดิมเมื่อไปต่างประเทศมักจะชำระด้วยบัตรเครดิตเป็นหลักเท่านั้นสำหรับ พร้อมการ์ด เดบิต มาสเตอร์การ์ด ขณะนี้มีการร่วมกันของ 4 ธนาคาร คือ ธนาคารซิตี้แบงก์ ธนาคารไทยพาณิชย์ ธนาคารยูโอบี (ไทย) และธนาคารธนชาต โดยบัตรใบแรกที่จะออกภายใต้แบรนด์พร้อมการ์ดนั้น ธนาคารซิตี้แบงก์จะออกในปลายเดือน พ.ค.ปีนี้ อย่างไรก็ดีในอนาคตยังมีธนาคารทั้งรัฐและเอกชนสนใจที่จะมาออกบัตรร่วมกันภายใต้แบรนด์พร้อมการ์ดอีก 5-6 แห่ง เช่น ธนาคารเพื่อการเกษตรและสหกรณ์การเกษตร (ธ.ก.ส.) ธนาคารอาคารสงเคราะห์ (ธอส.) ธนาคารอิสลามแห่งประเทศไทย (ไอแบงก์) ธนาคารออมสิน ธนาคารทิสโก้ เป็นต้น